शैक्षिक यात्रा में उन्नति पंचोरी का चयन
परतापुर। राउमाविपरतापुर की छात्रा उन्नति पंचोरी का चयन राज्य स्तरीय शैक्षिक एवं सांस्कृतिक यात्रा के लिए किया गया है। प्रधानाचार्य रमेशचन्द्र पाटीदार ने बताया कि माध्यमिक शिक्षा विभाग राजस्थान द्वारा प्रत्येक जिले से दो-दो विद्यार्थियों का चयन कर कुल 66 विद्यार्थी बीकानेर से 10 दिवसीय शैक्षिक यात्रा के लिए गुजरात जाएंगे। इस यात्रा के लिए विद्यालय की प्रतिभावान छात्रा उन्नति 31 दिसम्बर गुरूवार को रवाना होगी। उन्नति की शैक्षिक-सांस्कृतिक यात्रा के लिए जिला शिक्षा अधिकारी प्रेमजी पाटीदार, एडीईओ शैलेन्द्र भट्ट, कन्हैयालाल वैष्णव ने शुभकामनाएं दी। उक्त जानकारी एसडीएमसी सचिव रीतेश शाह ने दी।
hin_Deva hin_Deva